20. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Άριθ. Δ. 4519 της 21 Ιουν./5 Ιουλ. 1960 (ΦΕΚ Β΄ 307) Περί συστάσεως Επιτροπής άρθρ. 3 Νόμ. 4055/ 1960. Έχοντες υπ’ όψιν τας διατάξεις του άρθρ. 3 του Νόμ. 4055/60 περί τροποποιήσεως και συμπληρώσεως διατάξεών τινων της τελωνειακής και δασμολογικής νομοθεσίας κυρώσεως πράξεως του Υπουργικού Συμβουλίου κλπ. αποφασίζομεν: Προς διαπίστωσιν της καταστροφής ή ολοσχερούς φθοράς των εις ελευθέραν χρήσιν παραδιδομένων πάσης φύσεως ειδών αναγκαιούντων δια την σύστασιν και τας εγκαταστάσεις των κατά τον Νόμ. 3185/55 κέντρων διακοπών και παραθερισμού αλ λοδαπών εν Ελλάδι, συνιστώμεν Επιτροπήν παρ’ εκάστη των Τελωνειακών Περιφερειών Πειραιώς, Θεσσαλονίκης, Πατρών, Βόλου και Κερκύρας αποτελουμένην 1)εκ του οικείου Επιθεωρητού Τελωνείων, προκειμένου δε περί των Τελωνειακών Περιφερειών Πειραιώς και Θεσσαλονίκης, εκ του αρχαιοτέρου των παρ’ αυταίς υπηρετούντων Επιθεωρητών. 2)Εκ του Προϊσταμένου της Τελωνειακής Περιφερείας και 3)Εξ ενός ελεγκτού οριζομένου υπό του Προϊσταμένου της Τελωνειακής Περιφερείας. 